Izor Gebaur

Izor GEBAUR (1839-1916), estis katolika pastro, cisterciana monaĥo,  instruisto, hungara volapukisto, ano de Kadem Volapuka, esperantisto.

 naskiĝis  en Pécs, li mortis  en Graz.

 Biografio 
Komence li frekventis gimnazion en la urbo Pécs, sed en 1855 li aliĝis al la cistercianoj, poste li lernis plu en Eger. Pli poste li studis en universitatoj de Pest (urbo) kaj Vieno. En 1862 li pastriĝis, supozeble tiutempe monaĥiĝis. Li instruis laŭvice en gimnazioj de Székesfehérvár kaj Baja, kie li estis levita gimnaziestro en 1879. Ekde 1881 li estis pastro en Tósokberénd, 3 jarojn poste li estis gimnaziestro en Pécs, ekde 1889 li estis subprioro de Zirc. En 1907 li pensiuliĝis, tamen li estis abatejestro en Szentgotthárd.

Intertempe en 1888 li ricevis diplomon je mondolingvo-profesoro kaj verkis lernolibrojn de Volapuko, eĉ li tradukis Volapuken la verkon La trezorejo de Karpatoj de Ferenc Kölcsey. En Volapuko li verkis Du mondmirakloj en Hungario, en kiu li priskribis la groton ĉe Aggtelek kaj la glacigroton ĉe Dobsina. Plurajn artikolojn li publikigis en la Volapuka revuo Zi vol lölik, eldonita en Vieno kaj Prago. Rezulto de tiu verkaro estis lia akademianeco de 1890 ĝis 1895. En 1906 la jam 67 jara Izor Gebaur estis plebano en la vilaĝo Hercegfalva, kiam li informiĝis pri Esperanto kaj aliĝis al la movado. 

Verkoj

Volapük. Namapenäd pebüköl. Pécs, 1887. – Volapük. = A Pécs-Zircz-Ciszterczi Rend Pécsi Főgimnáziumának jelentése. Pécs, 1888. 1-60 p.1-60. – Világnyelv, volapük, Schleyer J.M. rendszere szerint. Nemzetközi kereskedelmi és társalgási, közlekedési nyelv. Tan- és olvasókönyv. Gyakorlatokkal és kulccsal. Pécs, 1888

 Referencoj 

Kategorio:Hungaraj pastroj
Kategorio:Hungaraj cistercianaj monaĥoj
Kategorio:Hungaraj instruistoj
Kategorio:Volapukistoj de Hungario
Kategorio:Hungaraj esperantistoj